《初夏宴集张华东年兄黄山会景园》
明代·毕自严

副岳临玄圃，高梧隐绛房。几拳凝翠霭，一勺聚沧浪。

恰遇清和凝，欣逢正觉场。灵椿推总宪，丹桂羡诸郎。

谱牒招曹偶，姻联萃绣裳。阳丘三璧玉，桓邑两琳琅。

邂逅及参佐，丰标俱激昂。嗟余惭朽质，亦幸齿班行。

野旷容疏放，时暄荫晚凉。雄风多岸帻，霁月在雕梁。

歌啭雪儿艳，屏开云母光。呼卢情愈浃，下榻兴弥长。

高论窥今古，清言洒肺肠。凌晨瞻法座，孤峭礼空王。

兔柴峰峦秀，仙踪石印彰。青精煮作饭，松蕊啖生香。

金谷堪同咏，兰亭可媲芳。驱车薄暮去，寤寐忍相忘。

作者简介：毕自严（1569～1638年），（一作曰岩）字景会（一作景曾），淄川人(今淄博市周村区王村镇万家村）。天启、崇祯年间任户部尚书，掌管全国财政。在财源枯竭、入不敷出的情况下，毕自严精心协调、精打细算，支撑明朝财政近10年，功在社稷。毕自严万历二十年弱冠时进士及第，授松江推官。他年少有大才，尤善于综理复杂的经济事务。先后任刑部主事、工部员外郎、淮徐道参议、河东副使、洮岷兵备参议、陕西右布政使，泰昌元年升为太仆寺卿，跻身九卿之列。